ลำดับเวลาในแฮร์รี่ พอตเตอร์

ลำดับเวลาในแฮร์รี่ พอตเตอร์ เป็นลำดับเวลาของเหตุการณ์ที่เกิดขึ้นในวรรณกรรมเยาวชนชุด แฮร์รี่ พอตเตอร์ โดย เจ. เค. โรว์ลิ่ง โดยลำดับเวลาดังกล่าวจะครอบคลุมถึงเหตุการณ์ที่ปรากฏในงานเขียนด้วย โดยเพิ่มเติมจากที่โรวลิ่งโพสต์ในเว็บไซต์ของเธอ จากการให้สัมภาษณ์หลายครั้งและจากสื่อสิ่งพิมพ์อื่น
โดยประเด็นหลักของเรื่องอยู่ที่ชุมชนผู้วิเศษ ซึ่งมีอยู่ในโลกเดียวกับมักเกิ้ล ซึ่งชุมชนคู่ขนานเหล่านี้ก็มีสภาพทางภูมิศาสตร์และลำดับเหตุการณ์ในประวัติศาสตร์เช่นเดียวกับชุมชนมักเกิ้ล แต่เหตุการณ์ที่เกิดขึ้นในโลกเวทมนตร์อาจเกิดขึ้นโดยอยู่นอกเหนือบันทึกประวัติศาสตร์ของโลก
ลำดับเวลาได้ปรากฏถึงข้อบกพร่อง ซึ่งโรวลิ่งเองก็ได้ยอมรับความผิดพลาดที่เกิดขึ้นเป็นบางครั้งนี้ เนื่องจากบางครั้งเหตุการณ์ในลำดับเวลาก็มีความขัดแย้งกันเอง หรือไม่เข้ากันได้กับวันที่ปรากฏในปฏิทินกับวันที่เหตุการณ์ระบุไว้ว่าเกิดขึ้น กระนั้น ลำดับเวลานี้ก็ได้รับการยอมรับให้เป็นลำดับเวลาที่ใช้ในเนื้อเรื่อง
Warner Bros. ผู้ผลิตภาพยนตร์ชุดแฮร์รี่ พอตเตอร์ และเป็นผู้ถือเครื่องหมายการค้าและลิขสิทธิ์ที่เกี่ยวข้องกับสื่อแฮร์รี่ พอตเตอร์ รูปแบบดีวีดีของภาพยนตร์แฮร์รี่ พอตเตอร์ในตอน ห้องแห่งความลับ นักโทษแห่งอัซคาบัน และ ถ้วยอัคนี ก็ปรากฏลำดับเวลาด้วยเช่นกัน Warner Bros. ซึ่งเดิมพัฒนาลำดับเวลาดังกล่าวโดยเป็นส่วนหนึ่งของภาพยนตร์ แฮร์รี่ พอตเตอร์กับห้องแห่งความลับ ในปี ค.ศ. 2002 โรวลิ่งได้ทบทวนและปรับปรุงแก้ไขหลายครั้งจนกระทั่งเธอเห็นควรให้ใช้เป็นลำดับเวลา "อย่างเป็นทางการ"

**หลักสำคัญของลำดับเวลา**
เหตุการณ์ที่เกิดขึ้นในแฮร์รี่ พอตเตอร์จะนับปีเหมือนกับการนับปีของมักเกิ้ลทุกประการ เพราะพ่อมดกับมักเกิ้ลใช้การนับปีเหมือนกันทำให้การนับปีของทั้งคู่ตรงกัน

**ตารางเวลา**
 382 ปีก่อนคริสตกาล -  พ่อมดรู้จักประดิษฐ์ไม้กายสิทธิ์ ตระกูลโอลิแวนเดอร์เป็นตระกูลแรกที่เริ่มกิจการประดิษฐ์ไม้กายสิทธิ์นับแต่นั้นมา- ค.ศ. 962 - พ่อมดเริ่มประดิษฐ์ไม้กวาดในการเดินทางได้อย่างแม่นยำ- ค.ศ. 971 - ฮอกวอตส์ได้รับการก่อตั้งขึ้นโดยพ่อมดแม่มดผู้ยิ่งใหญ่สี่คน ได้มีการคัดสรรนักเรียนเข้าโรงเรียน ซัลลาซาร์ สลิธีรินเสนอให้การศึกษาของฮอกวอตส์จำกัดแต่พวกเลือดบริสุทธิ์แต่ไม่สำเร็จ เขาจึงถอนตัวออกจากคณะผู้ก่อตั้ง แต่แอบสร้างห้องแห่งความลับและเลี้ยงบาซิลิสก์เอาไว้ในโรงเรียนด้วย- ค.ศ. 972  
-พ่อมดเมอร์ลิน เข้าเรียนที่ฮอตวอตส์ อยู่บ้านสิลิธีริน​- ค.ศ. 980 - เซอร์ นิโคลัส เดอ มิมซี พอร์พิงตัน เกิด- ค.ศ. 981 - บาทหลวงอ้วน เกิด- ค.ศ. 982- บารอนเลือด สุภาพสตรีสีเทา เกิด- ค.ศ. 991 - เซอร์ นิโคลัส เดอ มิมซี พอร์พิงตัน เข้าศึกษาฮอกวอตส์- ค.ศ. 992 - บาทหลวงอ้วน เข้าศึกษาฮอกวอตส์- ค.ศ. 993 - บารอนเลือด สุภาพสตรีสีเทา เข้าศึกษาฮอกวอตส์- ค.ศ. 1015 -  บารอนเลือด สุภาพสตรีสีเทา เสียชีวิต - ค.ศ. 1025 -  ผู้ก่อตั้งฮอกวอตส์ทั้งสี่เสียชีวิต- ค.ศ. 1163 - ควิดดิชเริ่มแพร่หลาย ทีมพัดเดิล ยูไนเต็ตได้รับการก่อตั้ง- ค.ศ. 1203 - ทีมโฮลีเฮด ฮาร์ปีส์ก่อตั้ง- ค.ศ. 1296 - พบสัตว์ร้ายมันติคอร์ ภายหลังกระทรวงเวทมนตร์จัดให้เป็นสัตว์อันตราย- ค.ศ. 1300 - เริ่มมีการประลองเวทไตรภาคี- ค.ศ. 1325 - นิโคลัส แฟลมเมล นักเล่นแร่แปรธาตุชื่อดังและผู้ประดิษฐ์ศิลาอาถรรพ์เกิด- ค.ศ. 1362 - พ่อมดเริ่มเล่นควิดดิชในพื้นที่ที่มีมักเกิ้ลอาศัย สภาพ่อมดจึงสั่งห้ามการเล่นควิดดิชในบริเวณ 50 ไมล์จากชุมชนมักเกิ้ลใด ๆ- ค.ศ. 1368 - สภาพ่อมดเพิ่มการสั่งห้ามการเล่นควิดดิชในบริเวณโดยรอบชุมชนมักเกิ้ลใด ๆ เพิ่มขึ้นเป็น 100 ไมล์- ค.ศ. 1400 - บีเดิลยอดกวีแต่งนิเรื่องนิทานของบีเดิลยอดกวี- ค.ศ. 1473 - มีการแข่งขันควิดดิชเวิร์ลคัพครั้งแรกในโลก- ค.ศ. 1492 - เซอร์ นิโคลัส เดอมิมซี พอร์พิงตัน ถูกประหารชีวิต ในวันที่ 31 ตุลาคม- ค.ศ. 1692 - สหพันธ์พ่อมดนานาชาติจัดการประชุมขึ้นในปีนี้ และทำการตัดสินใจครั้งสำคัญในหลายประเด็น รวมไปถึงการให้สิทธิ์พ่อมดถือไม้กายสิทธิ์ได้ตลอดเวลา และตัดสินใจซ่อนวัตถุเวทมนตร์จากพวกมักเกิ้ล และเป็นปีที่โลกผู้วิเศษแยกตัวออกมาจากโลกของมักเกิ้ลอย่างสมบูรณ์- ค.ศ. 1717 - กระทรวงเวทมนตร์ออกกฎหมายห้ามพ่อมดเสกคาถาโทษผิดสถานเดียว ประกอบด้วย อะวาดา เคดาฟ-รา ครูซิโอ และอิมเปริโอ โดยมีบทลงโทษอย่างเข้มงวดอย่างยิ่ง - ค.ศ. 1881 - อัลบัส ดัมเบิลดอร์เกิด- ค.ศ. 1883 - เกลเลิร์ต กรินเดลวัลด์เกิด- ค.ศ. 1884 - อาเบอร์ฟอร์ธ น้องชายดัมเบิลดอร์เกิด- ค.ศ. 1885 - แอรีอานนา น้องสาวดัมเบิลดอร์เกิด- ค.ศ. 1889 - ธีซีอุส สคามันเดอร์ เกิด- ค.ศ. 1890 
มิเนอร์ว่า มักกอนนากัล เกิดในวันที่ 4 ตุลาคม
ฟิเลียส ฟวิตวิก เกิดในวันที่ 27 กันยายน
โพโมนา สเปราต์ เกิดในวันที่ 15 พฤษภาคม- ค.ศ. 1892 - อัลบัส ดัมเบิลดอร์ เข้าเรียนที่ฮอกวอตส์ อยู่บ้านกริฟฟินดอร์- ค.ศ. 1895 - อาเบอร์ฟอร์ธ ดัมเบิลดอร์ เข้าเรียนที่ฮอกวอตส์ อยู่บ้านกริฟฟินดอร์- ค.ศ. 1897 
- นิวต์ สคามันเดอร์ เกิด​ 
- ลีต้า เลสแตรงจ์ เกิด- ค.ศ. 1899 - เคนดรา แม่ดัมเบิลดอร์ และแอรีอานนาเสียชีวิต
- ธีซีอุส สคามันเดอร์ เข้าเรียนที่ฮอกวอตส์ อยู่บ้านฮัฟเฟิลพัฟ- ค.ศ. 1901 
มิเนอร์ว่า มักกอนนากัล เข้าเรียนที่ฮอกวอตส์ อยู่บ้านกริฟฟินดอร์
-ฟิเลียส ฟวิตวิก เข้าเรียนที่ฮอกวอตส์ อยู่บ้านเรเวนคลอ
-โพโมนา สเปราต์ เข้าเรียนที่ฮอกวอตส์ อยู่บ้านฮัฟเฟิลพัฟ- ค.ศ. 1907 - เมโรเพ ก๊อนต์เกิด- ค.ศ. 1908 
- นิวต์ สคามันเดอร์เข้าเรียนที่ฮอตวอตส์ อยู่บ้านฮัฟเฟิลพัฟ​ 
- ลีต้า เลสแตรงจ์ เข้าเรียนที่ฮอตวอตส์ อยู่บ้านสิลิธีริน​- ค.ศ. 1910 
อัลบัส ดัมเบิลดอร์ เข้าทำงานที่ฮอกวอตส์ อาจารย์ประจำวิชาป้องกันตัวจากศาสตร์มืด
มิเนอร์ว่า มักกอนนากัล เข้าทำงานที่ฮอกวอตส์ อาจารย์ประจำวิชาแปลงร่าง- ค.ศ. 1925 - มาร์โวโล่และมอร์ฟิน ก๊อนต์ ทำร้ายทอม ริดเดิ้ล ซีเนียร์ นำไปสู่การถูกจับกุมและการคุมขัง เมโรเพใช้ยาเสน่ห์กับทอม ริดเดิ้ลในระหว่างที่สมาชิกในครอบครัวคนอื่นถูกจำขังอยู่ ทั้งสองแต่งงานกันหนึ่งปีก่อนที่ลูกชายจะเกิด; ฟินิแอส ไนเจลลัสเสียชีวิต- ค.ศ. 1926 - 31 ธันวาคม: ทอม มาร์โวโล่ ริดเดิ้ล เกิด เมโรเพ ก๊อนต์เสียชีวิต- ค.ศ. 1927 
- นิวต์ สคามันเดอร์แต่งหนังสือสัตว์มหัศจรรย์และถิ่นที่อยู่ 
- ลีต้า เลสแตรงจ์ เสียชีวิต- ค.ศ. 1928 - 6 ธันวาคม: รูเบอัส แฮกริด เกิด- ค.ศ. 1929 - เมอร์เทิล เอลิซาเบธ วอร์เรน เกิด- ค.ศ. 1938 - อัลบัส ดัมเบิลดอร์ไปพบทอม ริดเดิ้ลในโรงเลี้ยงเด็กกำพร้า และบอกเขาว่าตัวเขานั้นเป็นพ่อมด- ค.ศ. 1940 - เมอร์เทิล เอลิซาเบธ วอร์เรน เข้าศึกษาฮอตวอตส์- ค.ศ. 1942 - ทอม ริดเดิ้ลฆ่าครอบครัวฝ่ายพ่อของตน และขโมยแหวนตระกูลก๊อนต์จากมอร์ฟีน ลุงของตน เพื่อทำฮอร์ครักซ์ ภายหลังมอร์ฟีนถูกจับและเสียชีวิตลงในคุกอัซคาบัน- ค.ศ. 1943 - ห้องแห่งความลับถูกเปิดออกโดยทอม ริดเดิ้ล และปลดปล่อยบาซิลิสก์ที่เป็นสัตว์ร้ายที่ถูกขังอยู่ในนั้น เมอร์เทิลเสียชีวิต เขาป้ายความผิดให้แฮกริด ซึ่งทำให้แฮกริดถูกไล่ออกจากโรงเรียนและถูกหักไม้กายสิทธิ์ แต่ทอม ริดเดิ้ลกลับได้รับรางวัลเป็นการตอบแทน 
- เมอร์เทิล เอลิซาเบธ วอร์เรน เสียชีวิต- ค.ศ. 1945 - ดัมเบิลดอร์สามารถเอาชนะจอมมารกรินเดลวัลต์ได้ในปีนั้น และเป็นเจ้าของไม้กายสิทธิ์เอลเดอร์- ค.ศ. 1947 - ริดเดิ้ลฆ่าเฮปซิบาห์ สมิธและขโมยล็อกเก็ตของสลิธีรินและจอกของฮัฟเฟิลพัฟเพื่อทำฮอร์ครักซ์- ค.ศ. 1949 - มอลลี่ วีสลีย์ เกิด- ค.ศ. 1950 - อาเธอร์ วีสลีย์ เกิด- ค.ศ. 1951 - เบลลาทริกซ์ เลสแตรงจ์ เกิด- ค.ศ. 1954 - ลูเซียส มัลฟอย เกิด- ค.ศ. 1955 - นาร์ซิสซา มัลฟอย เกิด- ค.ศ. 1956 - โวลเดอมอร์แต่งตั้งตนเป็นลอร์ดโวลเดอมอร์และครอบงำโลกผู้วิเศษ- ค.ศ. 1960 - เจมส์ พอตเตอร์ ลิลี่ พอตเตอร์ รีมัส ลูปิน ซีเรียส แบล็ก ปีเตอร์ เพ็ตติกรูว์ และเซเวอรัส สเนป เกิด- ค.ศ. 1961 - เรกูลัส แบล็ก เกิด- ค.ศ. 1962 - บาร์ทีเมียส เคร้าช์ จูเนียร์ เกิด- ค.ศ. 1965 - อัลบัส ดัมเบิลดอร์ ดำรงตำแหน่งอาจารย์ใหญ่ของฮอกวอตส์- ค.ศ. 1966 - กระทรวงเวทมนตร์เริ่มต่อต้านลอร์ดโวลเดอมอร์- ค.ศ. 1970 - บิล วีสลีย์ เกิด- ค.ศ. 1971 - เจมส์ พอตเตอร์ ลิลี่ พอตเตอร์ รีมัส ลูปิน ซีเรียส แบล็ก ปีเตอร์ เพ็ตติกรูว์ และเซเวอรัส สเนป เข้าศึกษาฮอกวอตส์ โดยเจมส์ ลิลี่ รีมัส ซีเรียส ปีเตอร์อยู่บ้านกริฟฟินดอร์ และเซเวอร์รัส สเนปอยู่บ้านสลิธิริน- ค.ศ. 1972 - ชาลี วีสลีย์ เกิด- ค.ศ. 1973 - นิมฟาดอร่า ท็องส์ เกิด- ค.ศ. 1975 - สแตน ชันไพก์ เกิด- ค.ศ. 1976 - วิกเตอร์ ครัม และ โอลิเวอร์ วู้ด เกิด- 22 สิงหาคม ค.ศ. 1976 - เพอร์ซี่ วีสลีย์ เกิด- 1 เมษายน ค.ศ. 1978 - เฟร็ดและจอร์จ วีสลีย์ เกิด- ค.ศ. 1979 - เรกูรัส แบล็กเสียชีวิตในถ้ำมรณะด้วยอินเฟอไร ที่เป็นกับดักของโวลเดอมอร์และสลับเปลี่ยนล็อกเก็ตของสลิธิริน โดยของจริงเอาเก็บไว้กับครีเชอร์ ของปลอมถูกทิ้งไว้ที่ถ้ำมรณะ- ค.ศ. 1979 - โวลเดอมอร์เรืองอำนาจอย่างยิ่งใหญ่และฆ่าพ่อมดแม่มดจำนวนมาก, เฮอร์ไมโอนี่ เกรนเจอร์เกิด ซีบิลล์ ทรีลอว์นีย์ ทำนายผู้ที่จะปราบลอร์ดโวลเดอมอร์- ค.ศ. 1980
รอน วีสลีย์ เกิดในวันที่ 1 มีนาคม
เดรโก มัลฟอย เกิดในวันที่ 5 มิถุนายน
เนวิลล์ ลองบัตท่อม เกิดในวันที่ 30 กรกฎาคม
แฮร์รี่ พอตเตอร์ เกิดในวันที่ 31 กรกฎาคม- ค.ศ. 1981 - โวลเดอมอร์เรืองอำนาจและกำลังจะยึดครองโลกผู้วิเศษ โวลเดอมอร์หวาดระแวงคำทำนายของทรีลอว์นีย์และบุกไปบ้านของพวกพอตเตอร์ในวันที่ 31 ตุลาคม หลังจากฆ่าเจมส์และลิลี่ โวลเดอมอร์สูญเสียพลังอำนาจและสลายไป แฮร์รี่กลายเป็นฮอร์ครักซ์อีกชิ้น ดัมเบิลดอร์ฝากแฮร์รี่ไว้กับครอบครัวเดอร์สลีย์ จินนี่ วีสลีย์ เกิด ซิเรียส แบล็กถูกจับกุม เจมส์ พอตเตอร์และลิลลี่ พอตเตอร์ เสียชีวิต- ค.ศ. 1991 - แฮร์รี่เข้าเรียนที่ฮอกวอตส์ บาทหลวงอ้วน เสียชีวิต- ค.ศ. 1992 - แฮร์รี่เผชิญหน้ากับโวลเดอมอร์ และป้องกันศิลาอาถรรพ์ไว้ได้ ควีเรลล์และนิโคลัส แฟลมเมลเสียชีวิต
ห้องแห่งความลับถูกเปิดออกอีกครั้ง และสัตว์ร้ายทำร้ายนักเรียนจำนวนมาก- ค.ศ. 1993 - แฮร์รี่ปราบบาซิลิสก์สัตว์ร้ายในห้องแห่งความลับได้ด้วยดาบของก็อดดริก กริฟฟินดอร์ และทำลายสมุดบันทึกของริดเดิ้ลด้วยเขี้ยวของบาซิลิสก์ ซิเรียส แบล็กหนีออกมาจากคุกอัซคาบัน- ค.ศ. 1994
6 มิถุนายน - แฮร์รี่ช่วยซิเรียสจากผู้คุมวิญญาณ และให้ซิเรียสหนีไป
ลอร์ดโวลเดอมอร์ฆ่าเบอร์ธา จอร์กินส์
ลอร์ดโวลเดอมอร์ฆ่าแฟรงค์ ไบรส์
ฤดูร้อน - ไอร์แลนด์ชนะบัลแกเรียในการแข่งขันควิดดิชเวิลด์คัพครั้งที่ 422 ผู้เสพความตายบุกที่เวิลด์คัพ
ฤดูใบไม้ร่วง - โลกผู้วิเศษนำเอาการประลองเวทไตรภาคีกลับมาอีกครั้ง ฮอกวอตส์เป็นเจ้าภาพ
10 ตุลาคม - แฮร์รี่ได้รับคัดเลือกเป็นตัวแทนโรงเรียนคู่กับเซดริก ดิกเกอรี่ บ้านฮัฟเฟิลพัฟ
24 พฤศจิกายน - เผชิญหน้าภารกิจแรกการต่อสู้กับมังกร โดยแฮร์รี่ได้พันธุ์ฮังการีหางหนาม แฮร์รี่และครัมมีคะแนนเท่ากันคือ 40 คะแนนมาเป็นอันดับแรก- ค.ศ. 1995
24 กุมภาพันธ์ - การประลองเวทไตรภาคีภารกิจที่สอง ต่อสู้ในทะเลสาบและช่วยตัวประกัน แฮร์รี่และเซดริกคะแนนเท่ากัน 85 คะแนน
24 มิถุนายน - การประลองเวทไตรภาคีภารกิจที่สามเขาวงกต ครัมและเฟลอร์ถอนตัวเนื่องจากบาดเจ็บจากภารกิจ แฮร์รี่และเซดริกแตะถ้วยรางวัลพร้อมกัน แต่ถ้วยเป็นกุญแจนำทางทำให้ทั้งสองไปพบกับโวลเดอมอร์
24 มิถุนายน - เพ็ตติกรูว์ฆ่าเซดริก ดิกกอรี่ โวลเดอมอร์กลับมาอีกครั้งโดยพิธีของเพ็ตติกรูว์ และใช้กระดูกของพ่อ เนื้อของทาสรับใช้ เลือดของอริศัตรู แฮร์รี่และโวลเดอมอร์สู้กัน จนกระทั่งแฮร์รี่แตะถ้วยรางวัลหนีไปพร้อมกับศพเซดริก
25 มิถุนายน - ดัมเบิลดอร์เรียกสมาชิกภาคีนกฟีนิกซ์เพื่อรวมตัวอีกครั้ง เคร้าท์ จูเนียร์เสียชีวิต
2 สิงหาคม - แฮร์รี่ทำผิดกฎหมายกระทรวงห้ามเสกเวทมนตร์นอกโรงเรียนเมื่ออายุยังไม่ถึง 17 ปี ซึ่งแฮร์รี่พบกับผู้คุมวิญญาณที่จะเข้ามาทำร้ายตนและดัดลีย์ เดอสลีย์ จำต้องเสกคาถาผู้พิทักษ์
12 สิงหาคม - แฮร์รี่ขึ้นศาลสูงวิเซนกาม็อตและพ้นข้อกล่าวหา
5 ตุลาคม - เฮอร์ไมโอนี่รวบรวมกองทัพดัมเบิลดอร์ เพื่อต่อต้านกระทรวงเวทมนตร์ที่พยายามจะเข้าควบคุมฮอกวอตส์ โดยส่งโดโรเรส เจน อัมบริจ มาเป็นศาสตราจารย์สอนวิชาป้องกันตัวจากศาสตร์มืดคนใหม่
ธันวาคม - ดัมเบิลดอร์เขียนความคิดเห็นเกี่ยวกับนิทานของบีเดิลยอดกวี- ค.ศ. 1996
ปลายเดือนมิถุนายน - พวกแฮร์รี่บุกกระทรวงเวทมนตร์และเกิดสงครามที่กระทรวงระหว่างผู้เสพความตายและภาคีนกฟีนิกซ์ ซิเรียส แบล็กเสียชีวิต โวลเดอมอร์เปิดศึกกับดัมเบิลดอร์จนกระทรวงพังพินาศ แต่โวลเดอมอร์หนีไปได้
ต้นเดือนกรกฎาคม - คอร์นีเลียส ฟัดจ์ถูกไล่ออกจากตำแหน่งนายกรัฐมนตรีกระทรวงเวทมนตร์ รูฟัส สคริมเจอร์ขึ้นแทน- ค.ศ. 1997
ช่วงเมษายน-เดือนพฤษภาคม - ดัมเบิลดอร์และแฮร์รี่รู้ความลับเรื่องฮอร์ครักซ์
กลางเดือนมิถุนายน - ดัมเบิลดอร์และแฮร์รี่บุกถ้ำมรณะ และต่อสู้กับกองทัพอินเฟอไร จนขโมยล็อกเก็ตที่เป็นฮอร์ครักซ์มาได้
กลางเดือนมิถุนายน - แฮร์รี่และดัมเบิลดอร์เดินทางกลับโรงเรียน แต่ดัมเบิลดอร์ถูกสเนปฆ่า สเนปหนีไป และเกิดสงครามที่ฮอกวอตส์ แต่ผู้เสพความตายหนีไปได้
ปลายเดือนมิถุนายน - งานศพดัมเบิลดอร์
27 กรกฎาคม - แฮร์รี่หนีผู้เสพความตายที่กำลังจะบุกมาหาเขา ภายหลังพวกเขาพบกองทัพผู้เสพความตาย ทำให้เกิดสงครามกลางอากาศ ภายหลังแฮร์รี่พบกับโวลเดอมอร์แต่ไม้กายสิทธิ์ที่โวลเดอมอร์ยืมมาระเบิด แฮร์รี่สามารถหนีฝ่าวงล้อมออกมาได้ ภายหลังเฮ็ดวิกและมู้ดดี้เสียชีวิตจากสงครามบนอากาศ
31 กรกฎาคม - แฮร์รี่บรรลุนิติภาวะ
1 สิงหาคม - งานแต่งงานของบิล วิสลีย์ และเฟลอร์ เดอลากูร์ ผู้เสพความตายบุกงานแต่งงานพวกแฮร์รี่ทั้งสามหนีมาได้
1 สิงหาคม - โวลเดอมอร์ฆ่ารูฟัส สคริมเจอร์และยึดครองกระทรวงและโลกผู้วิเศษได้ทั้งหมด
ปลายเดือนสิงหาคม - สเนปขึ้นเป็นอาจารย์ใหญ่คนใหม่ของฮอกวอตส์
2 กันยายน - พวกแฮร์รี่บุกกระทรวงและขโมยล็อกเก็ตสลิธิรินของจริงมาได้จากโดโรเรส อัมบริจด์
24 ธันวาคม - แฮร์รี่และเฮอร์ไมโอนี่ไปที่ก็อดดริกส์โฮลโล่แต่กลับเจอกับดักของโวลเดอมอร์ จนเกือบพลาดท่าแต่ก็หนีมาได้
26 ธันวาคม - รอนกลับมาและทำลายล็อกเก็ตของสลิธิรินด้วยดาบของกริฟฟินดอร์
28 ธันวาคม - พวกแฮร์รี่ไปที่บ้านเลิฟกู๊ด แต่ถูกผู้เสพความตายตามตัวเจอและต่อสู้จนบ้านพังทลาย พวกแฮร์รี่จึงหนีมาได้- ค.ศ. 1998
7 มีนาคม - แฮร์รี่และพวกถูกจับไปไว้ที่บ้านมัลฟอยจนเกือบเอาชีวิตไม่รอด แต่ด็อบบี้มาช่วยไว้ได้ เพ็ตติกรูว์ตาย ภายหลังพวกเขาหนีมาได้แต่ด็อบบี้ก็ถูกมีดสั้นของเบลลาทริกซ์ แลสแตรงค์ เสียบจนสิ้นใจตายภายหลัง
2 พฤษภาคม - แฮร์รี่บุกกริงกอตส์ได้สำเร็จและขโมยจอกของฮัฟเฟิลพัฟมาได้ พวกแฮร์รี่ขี่มังกรไปหลบซ่อน แฮร์รี่รู้ภายหลังว่าฮอร์ครักซ์อีกชิ้นอยู่ที่ฮอกวอตส์ พวกเขาไปที่ฮอกวอตส์แต่ถูกผู้เสพความตายรู้ทัน พวกเขาหนีไปหลบซ่อนที่บ้านของอาเบอร์ฟอธ ดัมเบิลดอร์ คนที่มีศักดิ์เป็นน้องชายดัมเบิลดอร์และใช้ทางลับไปที่ฮอกวอตส์ได้ ที่ฮอกวอตส์ สเนปและมักกอนนากัลก็ต่อสู้กันอย่างดุเดือดจนสเนปหนีไปได้ แฮร์รี่รู้ความลับเรื่องฮอร์ครักซ์อีกชิ้น เฮอร์ไมโอนี่สามารถทำลายจอกของฮัฟเฟิลพัฟได้ด้วยเขี้ยวของบาซิลิสก์จากห้องแห่งความลับ แฮร์รี่เองก็ทำลายรัดเกล้าของเรเวรคลอที่เป็นฮอร์ครักซ์อีกชิ้นได้เช่นกัน สงครามฮอกวอตส์เริ่มต้นขึ้นและมีคนตายมากมาย 
3 พฤษภาคม - โวลเดอมอร์ฆ่าสเนปด้วยเชื่อว่าตนจะได้เป็นเจ้าของไม้กายสิทธิ์เอลเดอร์ สงครามยังคนดำเนินต่อไปเรื่อย ๆ จนกลายเป็นสงครามที่ยิ่งใหญ่ที่สุดของฮอกวอตส์  เนวิลล์ ลองบัตท่อมสามารถฆ่านากินีได้ แฮร์รี่ต่อสู้กับโวลเดอมอร์จนกระทั่งโวลเดอมอร์ตาย สงครามยังไม่ยุติจนผู้เสพความตายหนีไปบ้าง ตายบ้าง และโดนจับบ้าง สงครามที่ยิ่งใหญ่จึงจบลง
หลังจากสงคราม - แฮร์รี่และรอนเข้าทำงานในสำนักงานมือปราบมาร คิงส์ลีย์ ชักเคิลโบลต์เป็นรัฐมนตรีคนใหม่- ค.ศ. 2007 - แฮร์รี่เป็นหัวหน้าสำนักงานมือปราบมาร

**ความขัดแย้งกันของลำดับเวลา**

**อ้างอิง**
หมวดหมู่:แฮร์รี่ พอตเตอร์